google/wiki40b huggingface dataset:
Jan Herwitz

Jan Herwitz er et komedieskuespill om kjøpmann Herwitz (som kjemper for faren, Jan Herwitz' ettermæle), og livet i Bergen i 1830-årene, skrevet av forfatteren og skuespillerinstruktøren Hans Wiers-Jenssen. Skuespillet, som er et lystspill i fire akter, ble oppført på Den Nationale Scene første gang i 1913 og har siden vært oppført mer enn 500 ganger for til sammen nesten 300 000 tilskuere ved teateret. Det er en «erke-bergensk juvel» med rikelig med selvironi, og faktisk med en østlending (Dr. Wulfsberg) som helten i stykket. Ved innledningen til 3. akt avspilles Bergenssangen (Udsigter fra Ulriken), og publikum reiser seg og synger med.

Fjernsynsteateret

Norsk rikskringkasting satte komedieskuespillet opp i fjernsynsteatret første gang den 26. oktober 1976 med regi av Rolf Berntzen og Tore Breda Thoresen. I rollene var Rolf Berntzen som Kjøpmann Herwitz, Lothar Lindtner som Kjøpmann Bøschen, Randi Lindtner Næss som Madam Bøschen, Norma Balean som Madam Hindriksen og Bjørn Sothberg som Doktor Wulfsberg.
Said Musa

Tidlig liv

Musa ble født i San Ignacio i Britisk Honduras i en søskenflokk på åtte barn av Aurora Musa (født Gibbs) og Hamid Musa (av palestinsk opprinnelse). Han studerte senere til å bli advokat i Storbritannia før han returnerte til Britisk Honduras.

Politisk liv

Said Musa stilte første gang til parlamentsvalg i 1974 for People's United Party, da han tapte med 46 stemmer. Han stilte på nytt i 1979 og ble valgt inn med 71 stemmers margin. I den nye regjeringen var han justisminister og minister for økonomisk utvikling mellom 1979 og 1984 og utenriksminister og utdanningsminister mellom 1989 og 1993. Han tok over ledervervet i PUP etter George Cadle Price i 1996. PUP vant valgene i 1998 og 2003 med Musa som leder og statsminister. Ved valget i 2008 gikk PUP på et voldsomt nederlag og fikk bare 6 av 31 seter i parlamentet. Musa gikk kort tid etter av som partileder.
Arhinia

Arhinia er en tilstand som betyr bortfall/uteblivelse av nese. Tilstanden deles opp i to grupper; Congenital og Acquired Arhinia. Tilstanden er så sjelden, særlig congenital, at det sannsynligvis ikke finnes mer enn 30 dokumenterte tilfeller i litteraturen på verdensbasis.

Congenital Arhinia

Congenital Arhinia betyr medfødt uteblivelse av nese. Det vil si at fosteret ikke har utviklet nese og luftveier i nesen, eller neseluftveier er for små og trange til at barnet kan puste selv. Ytre nese finnes ikke, eller kan være bare delvis synlig. Noen tilfeller finnes nesetippen, men ikke åpne nesebor (kun nesegroper). Det er altså grader av tilstanden. Barn som blir født med denne tilstanden kan overleve dersom det får tilstrekkelig hjelp fra første stund. Derfor er det svært viktig at barnelege står klar med utstyr til å hjelpe barnet med å puste straks det er født. Barnet kan trenge tracheostomi og mating gjennom PEG-sonde (i magen). Ettersom barnet ikke kan puste gjennom nesen, kan det få store problemer med svelging og sutting. Barnet kan derimot lære seg å puste med munnen etterhvert som det vokser opp (nyfødte er nesepustere hele det første året).
Diagnosen kan stilles i svangerskapet, men sikker diagnose kan ikke være absolutt før etter 29. svangerskapsuke. Det sjekkes nøye om det er gjennomstrømming av luft via nesebor.
Diagnosen kan også forveksles med små neser. Barn med afrikansk og asiatisk avstamming kan også ofte ha små neser med liten eller ingen betydelig neserygg (nesebein), og kan dermed forveksles med arhiniapasienter hvis ytre nese er bitteliten.

Acquired Arhinia

Acquired Arhinia betyr tilegnet bortfall av nese. Tilstanden er vanligvis et resultat av skade eller sykdom. Eksempler kan være brann, kreft osv. Ved acquired arhinia kan indre nese og luftveier fungere dersom disse ikke er skadet som følge av skade/sykdom.
Grunnkretser i Sandnes kommune

Grunnkretser i Sandnes kommune er delområder og grunnkretser som seksjonerer Sandnes kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Nicholas Mickelson

Landslaget

Han ble tatt ut i Norges tropp til U19-EM 2018 i  Finland.
Han ble tatt ut i Norges tropp til U20-VM 2019 i Polen. 6. mai 2019 ble han skadet og måtte trekke seg fra troppen. Han ble erstattet av Tomas Olai Totland.
Dick Edmed

Karriere

Edmed startet sin karriere som juniorspiller i Chatham Centrals og Rochester før han skrev under en profesjonell kontrakt for Gillingham i 1923. Han ble hentet til Liverpool av manager Matt McQueen for £1.800 i januar 1926. Dick fikk sin debut for de røde 28. august 1926 i hjemmekampen på Anfield mot de bitre rivalene Manchester United. Foran 34.795 tilskuere vant Liverpool 4-2 etter hat-trick av Dick Forshaw, og et mål av Gordon Hodgson.
Hans første mål for klubben kom kun 6 dager senere, 4. september i bortekampen mot Derby på Baseball Ground i en kamp Liverpool tapte 1-2. Han spilte 16 av de 19 gjenværende kampene og scorte 2 mål til.
I sesongen 1927/1928 var Edmed den eneste spilleren sammen med Tom Bromilow som var involvert i samtlige av de 44 kampene Liverpool spilte i.
Han spilte i klubben frem til mai 1932, da han byttet klubb til Bolton. Han la støvlene på hylla etter kun en sesong, etter å ha spilt 4 ligakamper og scoret et mål for klubben.
Edmed døde på sin 70. årsdag 14. februar 1984 i Gillingham.
Alabast

Alabast (fra gresk: alabast(r)os) er et mineral. Det er en finkornet tett, gjennomskinnelig hvit eller marmorert type gips (kalsiumsulfat), mye brukt i prydgjenstander, skulpturer, armaturer og lignende. Forekomster finnes blant annet i Italia og ved Isfjorden på Svalbard.
En varietet av kalkspat eller kalsitt kalles også alabast.

Etymologi

Den etymologiske opprinnelsen til ordet alabast er fra latinske alabaster, som igjen er avledet fra greske ἀλάβαστρος, alabastros, eller ἀλάβαστος, alabastos. De greske ordene ble benyttet for å identifisere en vase gjort av alabast. Dette navnet kan være avledet ytterligere fra oldtidens egyptiske ord a-labaste som refererer til krukker av den egyptiske gudinnen Bast. Hun ble representert som løvinne og jevnlig avbildet som sådan i figurer plassert på toppen av disse alabastkrukkene.
Zacky Vengeance

Biografi

Vengeance har spilt gitar siden han var 13 år gammel, og hevdes å være selv-lært. Han spiller left-hand (venstrehendt).
I Avenged Sevenfold-DVD-en «All Excess» forteller han at han før Avenged Sevenfold spilte i et kortlevd punk rock-band kalt MPA* (som sto for «Mad Porno Action»). Han hevder bandet ikke gjorde noen særlig suksess, og etter deres eneste konsert ble de arrestert for å ha «stjålet alle mikrofonene». I 1999, da han fremdeles gikk på High School, startet han Avenged Sevenfold sammen med M. Shadows (bandets frontvokalist) og tok navnet Zacky Vengeance.
Vengeance sier at han lar seg påvirke av mange band. «I still love the heavy bands. I love... Danny Elfman and Elvis Costello. [It's] all over the place – I think that's the best way to be».
Vengeance har blitt sponset av Schecter Guitar Research siden 2004.

Personlig liv

Vengeance er kjent for å eksperimentere med håret sitt, som har har farga både lilla og blondt. I Almost Easy, og Beast And The Harlot -videoene er håret hans lilla og svart. Han er som oftest avbildet med svart hår men har skinnet seg nylig. Han er kjent for å bruke litt vel store solbriller og Misfist-t-skjorter, de populære Jack Daniels-t-skjortene hans samt skjorter fra filmer. Vengeance har lansert sitt eget klesmerke, kalt «Zacky V. Presents...». Merket kjennetegnes ved den populære «Vengeance University»-logoen, som Zacky har designet selv. Vengeance har en hund kalt Ichabod C. Vengeance og en fisk kalt Crimson Sushi. Han er bosatt i Huntington Beach i California i USA, sammen med de andre medlemmene i bandet.
Forgyller

En forgyller er en håndverker som legger bladgull på gjenstander.
I Norge i dag er utdannelsen til dette yrket innen utdanningsprogrammet Design og håndverk. Du må gå ett år på skole og tre år i lære i bedrift. Første skoleåret er Vg1 design og håndverk.
Forgyllerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
European Communications

European Communications er et europeisk magasin for ledere og investorer i IKT-sektoren, som har vært utgitt siden 1989. Det er registrert i Storbritannia.
European Communications fokuserer på nyheter for nettoperatører, tjenesteleverandører, plattformleverandører, utviklere og programmvarehus.
Alphonse Juin

Bakgrunn

Juin hadde en enkel bakgrunn fra en fransk pied-noir-familie i Algerie. Han var sønn av Victor Pierre Juin (fra Vendée) og hans hustru Précieuse Salini (som stammet fra Cuttoli Corticchiato og Ucciani på Korsika. Han fikk sin utdannelse ved Grand lycée d'Alger. Juin tok så militær utdannelse. Han gikk ut fra militærakademiet École Spéciale Militaire de Saint-Cyr i 1912 (i samme kull som Charles de Gaulle) med utmerkede resultater, og ble sendt til Fransk Marokko og kolonialkrigen der.

Militær

Han tjenestegjorde på fronten mot de tyske styrker under første verdenskrig der han ble såret i 1915, og fikk tapperhetsmedalje. Den alvorlige skaden gjorde at han mistet førligheten i høyre arm.
I oktober 1919 begynte Juin på sin stabsutdannelse. Deretter ble han sendt til Nord-Afrika og krigen mot Rifkabylene. På 1920-tallet og 1930-tallet hadde han forskjellig stabstjeneste i Frankrike og Afrika. Da andre verdenskrig brøt ut fikk Juin befal over 15. motoriserte infanteridivisjon som han først med viss suksess under slaget om Frankrike. Da de franske arméer i Belgia ble omringet i ble Juin og hans divisjon nødt til å kapitulere i Lille 30. mai 1940.
Etter at Frankrike hadde gitt opp ble Juin løslatt fra krigsfangenskapet. Han fikk befal over Vichyregimets styrker i Marokko. Da de allierte landsteg i Nord-Afrika i november 1942 (Operation Torch) hjalp Juin med å forhandle frem en løsning der ikke de Vichy-franske styrker kom i strid med de allierte.
Snart tok Juin aktivt del i kampen mot Tyskland i Tunisia. I september 1943 ble han sjef for den nydannede enheten det franske ekpedisjonskorps (Corps Expéditionnaire Français) og deltok i felttoget i Italia, blant annet i slaget om Monte Cassino og innmarsjen i Roma.
Da ekspedisjonskorpset ble satt inn sør i Frankrike ble Juin utsett til stabssjef for den franske forsvarsmakt.
Etter krigen fortsatte Juin på diverse høye poster. I 1952 fikk han feltmarskalkstaven og var da den eneste levende marskalken av Frankrike.
Som generalresident i Fransk Marokko sendte han i 1953 vekk sultanen, den senere kong Mohammed V. Deretter var han fra 1952 til 1956 kommandør for NATO-styrkene i Sentral-Europa (CENTAG).
I 1962 trakk han seg fra tjeneste i protest mot Charles de Gaulles Algerie-politikk.
Han døde i 1967 i Paris og ble bisatt i Invalidedomen. I Paris er en plass oppkalt etter ham: Place du Maréchal-Juin.
Rasmus Ryter

Rasmus Ryter (levde 1562) var en dansk kalkmaler som var aktivt på Jylland på midten av 1500-tallet. Han har signert maleriene i Auning kirke og skrevet årstallet 1562.
Lokal redningssentral

Lokal redningssentral (LRS) er ett organ underlagt Hovedredningssentralene (HRS) og har normalt sett ansvar for redningsaksjoner på land i Norge etter delegering fra HRS.
Hvert politidistrikt utgjør en lokal redningssentral, det samme gjør Sysselmannen på Svalbard. Det er politimesteren i det respektive politidistriktet som står i spissen for den kollektive redningsledelsen på LRS-nivået.
LRS blir benyttet når det er aktuelt å samordne og koordinere redningsaksjoner på land, eller når HRS av andre årsaker velger å benytte LRS til støtte for redningstjenesten. LRS rapporterer til HRS.
Den lokale redningssentralen består av en lokal redningsledelse sammensatt av de viktigste samvirkepartnerne innen landredning, med politimesteren som leder. De statlige samvirkepartnerne i redningsledelsen skal bestå av representanter for Helsedirektoratet, Kystverket (der det er relevant), Forsvaret, Sivilforsvaret, og Fylkesmannens beredskapsorganisasjon. Følgende tilbys å delta i redningsledelsen på nærmere fastsatt måte ved Justis- og beredskapsdepartementet: Avinor (eventuelt annen lokal luftfartsmyndighet), brann- og redningstjenesten og Frivillige Organisasjoners Redningsfaglige Forum. Utover dette kan det, forutsatt tilstrekkelig avtalegrunnlag og godkjenning fra hovedredningssentralene, gjøres lokale tilpasninger i sammensetningen av den lokale redningsledelsen.
Morgenbladets forskerkåring

Morgenbladets forskerkåring var en premiering og artikkelserie i Morgenbladet i 2012. En jury utpekte 10 (det ble 11) norske forskere under 40.
140 forslag til yngre forskere ble vurdert av juryen. Juryen bestod av jurist Hans Petter Graver (leder), epidemiolog Camilla Stoltenberg, biolog Dag O. Hessen, statsviter Øyvind Østerud, sivilingeniør og TEKNA-leder Marianne Harg, litteraturforsker Petter Aaslestad, studentersamfunnsleder i Bergen Maria Dyrhol Sandvik og redaktør Cathrine Holst
Audi S8

Audi S8 er en sportslig versjon av Audi A8, begge bilene har samme karosseri.
Audi S8 er utstyrt med en 5,2 liters V10 fra Lamborghini Gallardo.
Brånås Nærmiljøsenter

Brånås Nærmiljøsenter er et nærmiljøsenter på Skedsmo i Akershus, med blant annet barnehage og barneskole.

Skolen

Brånås skole sto ferdig i 1998. Skolen har cirka 430 elever, fordelt på 1. til 7. årstrinn, og 37 ansatte.
Havelle

Jakt

I Norge kan toppand jaktes på i hele landet i perioden 10. september til 23. desember. Dette gjelder til og med 2016.
Regimen sanitatis Salernitanum

Regimen sanitatis Salernitanum
er et dikt om helse skrevet av leger i Salerno
til Robert Curthose (1051–1134).
Den handler om hygiene og matvaner og var oppdelt i de seks
emnene luft, mat/drikke, søvn/våke, bevegelse/hvile, utskillelse/beholdning og
drømmer/sjelelyster.
Første bokutgivelse kom i 1480 på latin.
Senere kom utgaver på engelsk.
En norsk oversettelse ble gjort 
av Ingjald Reichborn-Kjennerud i 1932.
Det keiserlige forfedretempel

Det keiserlige forfedretempel (Taimiao 太庙, også kalt Mingtang 明堂) er en historisk kultbygning fra Ming- og Qing-dynastiets tid i Beijing. Det befinner seg ved Tian'anmen-tårnet. 
I dette tempelet ofret keiserne til sine forfedre. Anlegget omfattet en for-, midt- og bak-hall og dessuten sidekapper til begge sider. I 1924 ble Heping-parken (Heping gonggyuan) til her. Siden 1950 huses her Beijings kulturpalass for de yrkesutøvende (Beijing Shi Laodong renmin wenhuagong).
Det keiserlige forfedretempel ble i 1988 oppført på Folkerepublikken Kinas liste over kulturminner (3-80).
MF «Losna» (1960)

MF «Losna», no «Namsenjenta», er en bilferge bygget i 1960 for Fylkesbaatane i Sogn og Fjordane. Fergen gikk i rute for rederiet frem til 1998.

Fergestrekninger

Ved levering og frem til 1972 fikk fergen i sambandet Hella–Dragsvik–Balestrand–Vangsnes. Etter det og frem til 1975 i Stårheim–Isane. Fra 1976 til 1982 gikk fergen i sambandet Dale–Eikenes og fra 1982 til 1993 i Nordeide-Måren-Svortemyr-Ortnevik. Etter 1993 og frem til den ble solgt var «Losna» reserveferge.
Stortingsvalget 1873

Valgordning

I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 74 stortingsrepresentanter. Kjøpstedenes valgmannsting utpekte én, to eller fire av 37 stortingsrepresentanter.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.

130 794 menn var stemmerettskvalifisert, 81 970 hadde stemmerett. Av disse stemte 37 399.
405 valgting i landdistriktene utpekte totalt 944 valgmenn. 38 valgting i byene utpekte totalt 232 valgmenn. Valgmannstingene ble holdt i perioden 5. juni 1873 til 5. desember 1873. I Kragerø ble valget forkastet, og nytt valgmannsting ble holdt der 14. februar 1874. Ved det nye valgmannstinget ble antallet valgmenn økt fra 7 til 9.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Akalla tunnelbanestasjon

Akalla tunnelbanestasjon er en stasjon på Stockholms tunnelbane. Den ligger i bydelen Akalla i Västerort i Stockholm kommune. Stasjonen trafikkeres av T-bane 3 (blå linje), og er endestasjon på Akallagrenen. Den ligger etter stasjonen Husby.
Stasjonen ligger i fjelltunnel mellom Nystadsgatan og Sveaborgsgatan, 20 meter under bakken. Det er to billetthaller. Den nordre ligger i tilknytning til en mindre underjordisk bussterminal med inngang fra Akalla torg. Den andre har inngang fra Sibeliusgången/Nystadsgatan.
Stasjonen ble tatt i bruk 5. juni 1977.
Veggene på stasjonen er okergule, og er prydet med seks keramikkmalerier med menn og kvinner, laget av kunstneren Birgit Ståhl-Nyberg.
Engen Kloster

Engen Kloster er et lite, protestantisk diakonissekloster i Kolbu på Toten. Det ble opprettet i 1985 og har vært i virksomhet på Toten siden 1987.
Klosteret tilhører ordenen Communauté des Diaconesses de Reuilly i Frankrike.
The Oslo Agreement

The Oslo Agreement er Paperboys sitt comeback-album, utgitt i 2009. Albumet lå 5 uker på VG-lista og endte med 4.-plass som beste plassering.
Groruddalen Ballklubb

2002 - Etablering

Klubben ble stiftet som en overbygningsklubb til klubbene Vestli IL, Grorud IL, SF Grei, Årvoll IL, Furuset IL og Høybråten og Stovner IL. Senere ble også klubbene Rommen SK, Romsås IL og deler av Bjerkealliansen med under paraplyklubben som hadde mottoet «Vi skal utvikle Groruddalens fotballtalenter».

2003 - Debut

GBK tok over Årvolls plass i 3. divisjon fra og med sesongen 2003. Den første sesongen endte med seier i avdelingen, men sammenlagt tap i kvalifiseringskampene til 2. divisjon med 0–1 mot Drøbak/Frogn. Klubben fortsatte i 3. divisjon.

2004 - Opprykk

Laget vant igjen sin avdeling, og dominerte kvalifiseringskampene mot Jevnaker, og vant 7–1 sammenlagt. GBK fikk dermed sitt opprykk til 2. divisjon.

2005 - 2. divisjon

GBK debuterte godt i 2. divisjon, og endte på 6.-plass, etter å ha blitt vurdert som nedrykkskandidat før sensongen. Samme året inngår klubben et samarbeid med Fotballklubben Lyn.

2006 - Høydepunktet

I 2006 kom laget på en overraskende 2.-plass i sin 2.divisjonsavdeling kun slått av naborival Skeid. I løpet av sesongen vant de over både Vålerenga 2 og Skeid Fotball, og tapte kun tre av 26 kamper. Sesongen skulle bli GBKs beste.

2007 - Vendepunktet

Sesongen endte med 3.-plass i 2. divisjon avdeling 1. Avtalen med Lyn forkastes, og det inngås samarbeid med VIF i stedet. Klubben var for tredje året på rad Norges mestskårende fotballklubb blant de tre øverste divisjonene. Trener Rolf Teigen bygget seg et godt rykte gjennom sitt arbeid i GBK, og ble hentet til Bryne ved sesongslutt. 
Teigen tar med seg sin assistenttrener, Mathias Haugaasen, og GBK opplever en massiv spillerflukt. Per januar 2008 var kun en av spillerne fra stallen 2007 igjen i GBK. Blant annet mistet GBK følgende spillere: Sezan Ismailovski, til Nybergsund IL-Trysil, Gøran Skogseide (Drøbak/Frogn), Jamal El Mazari (Drøbak/Frogn), Anders Hatlen (Skeid), Anders Granstad (Drøbak/Frogn), Amir Sharif (FK Tønsberg), Preben Mankowitz (Skeid), Jo Grønlund (Strømmen IF), Thomas Sandsør (Korsvoll IL), Henning Jørgensen (Manglerud/Star), Christian Torbjørnsen (Sandnes Ulf), Daniel Hamnes (Hasle/Løren), Torkil Nilsen (Harstad IL), Fridtjof Seeberg (ukjent), Robert Mawanda (ukjent), Martin Svendsen (ukjent), Faisel Sharif (Lørenskog) og Thomas Amlie (Årvoll).

2008 - Avslutningen

Klubben ble tatt over av trener Danny Sannes fra Hammerfest og bestod av spillere fra Groruddalen. Klubbstyret fastsatte nye regler som begrenset bruk av spillere oppvokst utenfor Groruddalens grenser til maksimalt fire spillere. 
Sesongen 2008 endte med nedrykk til 3. divisjon. Klubben ble dermed på samme nivå som en rekke av moderklubbene, og grunnlaget som overbygningsklubb ble borte. Etter et mislykket forsøk på å slå seg sammen med Oslo City, ble GBK nedlagt i desember 2008.
Superfluiditet

Fermionisk helium

Fermionisk helium, ³He, er en forholdsvis sjelden heliumisotop som har kokepunkt på 3.2K. Siden ³He tilfredsstiller Fermi-Dirac statistikk har den helt andre egenskaper ved lave temperaturer en bosonisk helium, så den kan ikke helt uten videre få en Bose-Einstein kondensasjon. Superfluiditet i ³He oppstår ved at atomene parvis adlyder Bose-Einstein statistikk, også kalt Cooperpar. Dette er det samme som skjer med elektronene i en superleder. Overgangen til superfluid skjer ved svært lave temperaturer, av orden mK.

Tynne gasser

Noen gasser under ekstremt lav trykk og temperatur kan være superflytende, f.eks litium.
Disse gassene er vanskelige å eksperimentere med, men er svært viktige fordi de er langt enklere å behandle teoretisk enn helium, som er en væske.
Toxteth

Toxteth er en bydel i Liverpool preget av stor fattigdom. Bydelen ligger litt sør for sentrum i Liverpool. Kjente personer fra Toxteth er Robbie Fowler, Howard Gayle og Ringo Starr.
Tomorrow, When the War Began (film)

Handling

High school-student Ellie (Caitlin Stasey) drar på campingtur med Corrie (Rachel Hurd-Wood), Corries kjæreste Kevin, Ellies nabo Homer, samt Lee, Robyn og Fi. De kjører med Land Rover ett stykke innover fjellet, før de går til et avsidesliggende område for å slå opp telt. Sent på kvelden ser Ellie flere militære fly over himmelen. Når de kommer tilbake til byen, finner de sine hjem forlatt, uten elektrisitet, internett eller telefon. 
De ser at de eneste lysene i byen kommer fra sykehuset og en idrettsarena. De oppdager at alle innbyggerne i byen blir holdt fanget på idrettsarenaen av ukjente militære soldater. Ellie ser en mann bli henrettet med et skudd mot hodet, og hun blir oppdaget av soldatene. Ungdommene flykter, men blir forfulgt av flere soldater. De setter fyr på en drivstofftank, og de fiendtlige soldatene dør i den påfølgende eksplosjonen. 
De kommer seg tilbake til Corries hus. De ser ett australsk jagerfly bli skutt ned av fiendtlige fly. Ungdommene planlegger å reise tilbake til det avsidesligende området hvor de var på camping tidligere, når et fiendentlig helikopter nærmer seg huset. Homer skyter mot helikopteret, og de kommer seg bare så vidt unna med livet i behold når et jagerfly ødelegger hele bygningen. Lee blir skadet, og får behandling av den lokale tannlegen dr. Clements som informerer dem om at de invaderende styrkene får utstyr og forsyninger fra skip som ligger fortøyd i en havn, Cobbler Bay. 
De kommer i en kort trefning med flere fiendtlige soldater, før de reiser tilbake til fjellene i den tro at fienden ikke kommer til å finne dem i dette bortgjemte området. De hører en radio-sending, og det kommer frem at Australia er invadert av militære styrker fra Asia for å få tak i enorme naturressurser som finnes i Australia. Gruppen sniker seg tilbake til Wirrawee, og de vil ødelegge en bro i nærheten av Cobbler Bay som brukes av fienden. 
Ellie og Fi stjeler en tankbil full av drivstoff. De parkerer i nærheten av broen, og venter på at de andre skal nå sine posisjoner. Men etter å ha blitt oppdaget av soldatene, må de fremskynde planen. Ellie klarer å parkere tankbilen under broen, og de eksploderer hele broen. Corrie blir skutt, men de klarer å komme seg unna. Kevin tar med seg den alvorlig skadde Corrie til sykehus, selv om dette innebærer at han risikerer å bli tatt til fange av fiendtlige soldater.
Lotte Grigel

Klubb

Grigel startet å spille håndball i Esbjerg som seksåring. Med klubben vant hun det danske mesterskapet for «piger» i 2006 og «Dame Junior» i 2008.

Landslag

Grigel ble tatt ut i bruttotroppen til Håndball-VM 2011 for kvinner, men var ikke blant de 16 utvalgte. Året etter var hun en del av det danske kvinnelandslaget under Håndball-EM 2012 i Serbia.